armvectores/hy_wikipedia_2023 huggingface dataset:
Կիրյատ Բյալիկ

Կիրյատ Բյալիկ (եբրայերեն՝ קִרְייַת בְּיַאלִיק‎), քաղաք Իսրայելում, որը մտնում է Հայֆայի մարզի կազմի մեջ։ Բնակչությունը՝ ▲39 900 մարդ (դեկտեմբերի 31, 2018)։


== Անվանում ==
Հայֆայի արվարձանային բնակավայրերից մեկն է։ Հիմնադրվել է 1934 թվականին Զվուլուն հովտում՝ Հայֆայից դեպի հյուսիս-արևելք, Գերմանիայից արտագաղթողների կողմից։ 1976 թվականին ստացել է քաղաքի կարգավիճակ։ Քաղաքի մակերևույթը կազմում է 8,176 դունամ (817,6 հեկտար)։ Բնակչությունը, ըստ 2007 թվականի տվյալների, կազմում է 36 700 մարդ։


== Կառույցներ ==
Քաղաքում առկա են 38 մանկապարտեզ, 6 տարրական դպրոց, 2 միջնակարգ դպրոց։ Քաղաքը հայտնի է իր Աթա տեքստիլ գործարանով, որը կառուցվել է 1934 թվականին Էրիխ Մյուլլերի կողմից։
Արդյունաբերական գոտում Կիրյատ Բյալիկում տեղայակված են ավելի քան 600 ձեռնարկություններ։


== Ծանոթագրություններ ==


== Արտաքին հղումներ ==
http://www.jafi.org.il/JewishAgency/Russian/Aliyah/Alia-2000/Cities/Kiryat-bialik.htm
Խաբարովկա (Կուրյայի վտակ)

Խաբարովկա (ռուս.՝ Хабаровка), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000025643
Հիդրոլոգիական ուսումնասիրությունների կոդը - 103002564
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բրազիլիա դի Մինաս (համայնք)

Բրազիլիա դի Մինաս (պորտ.՝ Brasília de Minas), համայնք Բրազիլիայում՝ Մինաս Ժերաիս նահանգի կազմում։ Գտնվում է Մինաս Ժերաիս նահանգի հյուսիսային մարզում։ Բնակչությունը կազմում է 30 706 մարդ՝ 2006 թվականի տվյալներով։ Գրավում է 1 398,563 կմ2 տարածք։ Բնակչության խտությունը կազմում է՝ 22,0 մարդ/կմ2։


== Պատմություն ==
Քաղաքը հիմնադրվել է 1923 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 69 941 892,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2 292,88 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,692 (տվյալները ՄԱԿ-ի զարգացման ծրագրի)։
Մարինե Պետրոսյան (դերասանուհի)

Անվան այլ կիրառումների համար տե՛ս՝ Մարինե Պետրոսյան (այլ կիրառումներ)Մարինե Պետրոսյան (մարտի 27, 1960(1960-03-27), Գեղադիր, Աբովյանի շրջան, Հայկական ԽՍՀ, ԽՍՀՄ), հայ դերասանուհի։


== Կենսագրություն ==
Մարինե Պետրոսյանը ծնվել է 1960 թվականի մարտի 27-ին, Կոտայքի շրջանի Գեղադիր գյուղում։ 1977-1979 թվականներին սովորել է Երևանի Գաբրիել Սունդուկյանի անվան ազգային ակադեմիական թատրոնի ստուդիայում՝ Խորեն Աբրահամյանի արվեստանոցում։ Ուսմանը զուգահեռ մասնակցել է թատրոնի ընթացիկ ներկայացումներին։ Ստուդիան ավարտելուց հետո աշխատանքի է անցել թատրոնում, որտեղ էպիզոդային դերերով հանդես է եկել «Մադամ Սան-Ժեն», «Կորիոլան», «Ջոն արքա», «Անավարտ մենախոսություն», «Խաչմերուկ», «Հարսնացուն հյուսիսից», «Արշակ Երկրորդ», «Կենդանի դիակ» ներկայացումներում։ 1983 թվականից աշխատել է Երևանի մնջախաղի պետական թատրոնում և խաղացել թատրոնի գրեթե բոլոր ներկայացումներում։ Հետագայում տեղափոխվել է Հայֆիլմ կինոստուդիա, որտեղ մասնակցել է «Մենավոր ընկուզենի» ֆիլմի աշխատանքներին՝ որպես ռեժիսորի օգնական, ապա՝ Գորիսի պետական թատրոն, որտեղ մասնակցել է վերաբացմանը և խաղացել մի շարք ներկայացումներում։ 1990 թվականից նկարահանվել է «Հայֆիլմ» կինոստուդիայի «Ավլոս» և «Հորսիա» կարճամետրաժ, Դավիթ Քեոսայանի «Փախստականը», Ս. Բաբայանի «Բարրաբա-նապաստակի շրթունք», Հրանտ Վարդանյանի «Հովիվը» ֆիլմերում։ 1990 թվականից Երևանի Ա. Մազմանյանի անվան բեմարվեստի ազգային փորձարարական «Գոյ» թատրոնի դերասանուհի է։ Խաղացել է թատրոնի «Երեքույուչորս» շոու-նախագծում, Մ. դե Գելդորդի «Խեղկատակների դպրոցը» (Կյանք և մահ), Լ. Պիրանդելլոյի «Վեց պերսոնաժ հեղինակ որոնելիս» (Մադամ Պաչե, Մայր), Ուիլյամ Սարոյանի «Օպերա-օպերա» (Քույր), Ալեքսանդր Գրիբոյեդովի «Խելքից պատուհաս» (Կոմսուհի տատ), Պ. Վայսի «Մարատ-Սադ» (Սիմոնա), Տ. Գուերայի «Մեղրը» (Բինա), Ս. Բեքեթի «Սպասելիս» (Լաքի, Քամ), «Դեպի վերջ», Է. Իոնեսկոյի «Ռնգեղջյուր» (Տնային տնտեսուհի, Զիզի)։ Խաղացել է նաև «Մետրո» թատրոնի «Դիոգենես» ներկայացման մեջ, Հովհաննես Թումանյանի հեքիաթներում՝ «Տերն ու ծառան», «Անբան Հուռին», «Անխելք մարդը»։ Կարինե Խոդիկյանի «Երբ դու չկաս» մոնոներկայացմամբ հանդես է եկել «Արմմոնո» միջազգային թատերական փառատոնում։ Նկարահանվել է «Դժբախտ երջանկություն», «Լքյալները», «Աննա», «Ջեմիկի արկածները» հեռուստասերիալներում։


== Դերեր ==


=== Ներկայացումներ ===


=== Ֆիլմեր ===


=== Հեռուստասերիալմեր ===
«Դժբախտ երջանկություն»
«Լքյալները»
«Աննա»
«Ջեմիկի արկածները»
«Փրկեք մեր հոգիները»


== Ծանոթագրություններ ==
Պոմպեյ (Սան Պաուլու)

Անվան այլ կիրառումների համար տե՛ս՝ Պոմպեյ (այլ կիրառումներ)Պոմպեյ (պորտ.՝ Pompéia), մունիցիպալիտետ Բրազիլիայում, մտնում է Սան Պաուլու նահանգի կազմի մեջ։ Բնակչությունը կազմում է 18 862 մարդ 2006 թվականի դրությամբ։ Տարածքը կազմում է 786,406 կմ²։ Բնակչության խտությունը կազմում է 24,0 մարդ/կմ²։


== Պատմություն ==
Քաղաքը հիմնադրվել է 1928 թվականի սեպտեմբերի 17-ին։


== Արտաքին հղումներ ==
Պաշտոնական էջ
Վիճակագրություն
Պռիլիմյաե

Պռիլիմյաե (էստ․՝ Prillimäe), գյուղական ավան Էստոնիայի Ռապլամաա նահանգի Կոհիլա շրջանում։
2011 թվականի տվյալներով գյուղական ավանում բնակվում էր 366 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Քեթրին Բիգելոու

Քեթրին Էնն Բիգելոու (անգլ.՝ Kathryn Ann Bigelow, նոյեմբերի 27, 1951(1951-11-27), San Carlos, Սան Մատեո շրջան, Կալիֆոռնիա, ԱՄՆ), ամերիկյան ռեժիսոր,պրոդյուսեր, սցենարիստ։ Բազմաժանր ստեղծագործող է։ Նրա նկարահանած ֆիլմերից հիշարժան են հատկապես Near Dark-ը («Համարյա անթափանց խավար», 1987), Point Break-ը («Բեկման կետը», 1991), Strange Days-ը («Տարօրինակ օրեր», 1995), K-19: The Widowmaker-ը (2002), The Hurt Locker-ը («Փոթորկի տիրակալը», 2008), Zero Dark Thirty-ն («Թիվ 1 նպատակը», 2012), Detroit-ը (2017)։
Իր The Hurt Locker-ով Բիգելոուն դարձել է առաջին և առայժմ (2021 թվականի դրությամբ) միակ կին կինոռեժիսորը, որ արժանացել է ամերիկյան կինոակադեմիայի մրցանակին «Լավագույն կինոռեժիսոր» անվանակարգում, Ամերիկայի կինոռեժիսորների գիլդիայի  և BAFTA մրցանակների՝ լավագույն ռեժիսուրայի համար, «Քննադատների ընտրություն» կինոմրցանակին՝ որպես լավագույն կինոռեժիսոր։ Նա եղել է նաև «Սատուռն» կինոմրցանակը նվաճած առաջին կին կինոռեժիսորը (1995 թվականին, Strange Days ֆիլմի համար)։
2010 թվականին ''Time''-ը Բիգելոուին ներառել է իր կազմած «100 առավել ազդեցիկ կանայք» ցանկում։


== Ֆիլմագրություն ==


=== Կինո ===


=== Հեռուստատեսություն ===
Wild Palms: "Rising Sons" (1993) մինիսերիաներ
Homicide: Life on the Street: Fallen Heroes, 1-ին և 2-րդ մասեր (1998)
Homicide: Life on the Street: "Homicide: Life on the Street (7-րդ տարեշրջան)|Lines of Fire" (1999)
Karen Sisco: "He Was a Friend of Mine" (2004)


=== Այլ աշխատանքներ ===


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Քեթրին Բիգելոու Internet Movie Database կայքում
June 2009 Interview with The A.V. Club
Q&A with Kathryn Bigelow in Men's Journal
Literature on Kathryn Bigelow
Davidson, Amy, "The Oscar for Torture?", blog, The New Yorker, January 2013. "The problems people have with Zero Dark Thirty are about directorial choices, and it is more than reasonable that Kathryn Bigelow be judged on them."
Denby, David,"Bigelow's Fact and Fiction", review, The New Yorker, December 2012.
G. Roger Denson, "Zero Dark Thirty Account of Torture Verified by Media Record of Legislators and CIA Officials", commentary, criticism, "Huffington Post",  December 31, 2012.
G. Roger Denson, "Women Looking at Men Loving: Eve Sussman, Kathryn Bigelow and the Women Writers of Mad Men", cultural criticism, "Huffington Post", March 8, 2013.
Brockes, Emma, "Kathryn Bigelow: under fire", The Guardian (London), January 11, 2013. "[S]ome say her new thriller, Zero Dark Thirty ... endorses torture".
The films of Kathryn Bigelow, Hell Is For Hyphenates, December 31, 2013
Jérôme d'Estais, Kathryn Bigelow, passage de frontières, Editions Rouge profond, 2020, 979-1097309312
Jérôme d'Estais, Kathryn Bigelow, passage de frontières, Editions Rouge profond, 2020, 979-1097309312
Կագալնիկ (գյուղ)

Կագալնիկ (ռուս.՝ Кагальник ), գյուղ Ռուսաստանի Ռոստովի մարզի Ազովի շրջանում։ Մտնում է Կագալնիցկովո գյուղական համայնքի կազմի մեջ։ Ազով քաղաքից գտնվում է 8 կմ հեռավորության վրա։
2002 թ. տվյալներով բնակչությունը կազմում է 7951 մարդ։
Feel Good (երգ, Ռոբին Թիք)

«Feel Good», ամերիկացի երգիչ Ռոբին Թիքի երգն է իր «Blurred Lines» կոչվող վեցերորդ ստուդիական ալբոմից։ Երգի թողարկվել է 2013 թվականի նոյեմբերի 12-ին Star Trak և Interscope լեյբլների կողմից։ Երգի հեղինակներն են՝ Ռոբին Թիքը և Will.i.am-ը։
Երգի տեսահոլովակը, որի ռեժիսորն է Սոֆի Մյուլերը, ներկայացվել է 2013 թվականի դեկտեմբերի 16-ին Ռոբինի VEVO էջում։


== Երգացանկ ==
Թվային ներբեռնում«Feel Good» - 3։28


== Ստեղծագործական անձնակազմ ==
Ռոբին Թիք - վոկալ
Ռոբին Թիք, Will.i.am - խոսքերի հեղինակներ
Will.i.am - պրոդյուսեր
Star Trak Entertainment, Interscope Records - լեյբլներ


== Հիթ-շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը Յութուբում
Երգի բառերը MetroLyrics.com կայքում Archived 2014-01-22 at the Wayback Machine.
Լուսիկ Քոշյան

Լուսիկ Գևորգի Քոշյան (ապրիլի 2, 1921(1921-04-02), Բաքու, Ադրբեջանական ԽՍՀ - հոկտեմբերի 26, 1984(1984-10-26), Երևան, Հայկական ԽՍՀ, ԽՍՀՄ), հայ ժողովրդական երգչուհի, ՀԽՍՀ ժողովրդական արտիստ (1961)։


== Կենսագրություն ==
Ծնվել է Բաքվում։ 1938-1961 թթ. եղել է հայկական ժողովրդական երգի-պարի անսամբլի առաջատար մենակատարուհի, 1961-1984 թթ.` Հայֆիլհարմոնիայի մենակատարուհի։ Կատարողական վարպետությունը ձևավորվել է անսամբլում՝ Թաթուլ Ալթունյանի, Իլյա Արբատովի, Է. Մանուկյանի ղեկավարությամբ։ Նրա կատարմամբ լայն ճանաչում են գտել «Բինգյոլ», «Մաճկալ», «Ես պուճուր եմ», «Լուսնյակ գիշեր», «Ջաղացս պատիկ-պատիկ» ժողովրդական, գուսաններ Ջիվանու, Շերամի, Հավասու, Աշոտի, Շահենի երգերը։ Հանդես է եկել ԽՍՀՄ քաղաքներում, արտերկրում։ Պարգևատրվել է Պատվո շքանշանով։ 1961 թվականին արժանացել է ՀԽՍՀ ժողովրդական արտիստի կոչմանը։ Մահացել է Երևանում։


== Ծանոթագրություններ ==
Գաղտնի սիրավեպ

Գաղտնի ժամադրություն, անձնական ժամադրություն կամ գաղտնի սիրավեպ հասկացությունները վերաբերվում են երկու մարդկանց սիրավեպին կամ ժամադրություններին, որոնք նրանք ցանկանում են գաղտնի պահել ուրիշներից, սակայն կարող էին հանգիստ հաղորդել։ Այն հաճախ հատվում է այնպիսի հասկացությունների հետ, ինչպիսին է, օրինակ, արգելված սերը։ Այս հասկացությունները հաճախ ներկայացվում են այնպիսի անվանումներով, ինչպիսին է, օրինակ, «գաղտնի սերը»։


== Գաղտնի ժամադրության պատճառներ ==


=== Սեռական կողմնորոշում (ԼԳԲՏ) ===
Համասեռամոլները տաբու են աշխարհի որոշ շրջաններում, այդ թվում՝ Աֆրիկայի և Ասիայի երկրների մեծ մասում։ Ուստի, դժվար չէ տեսնել այն մարդկանց, ովքեր ներգրավված են աշխարհի այդ տարածաշրջաններում նույնասեռ զուգընկերների հետ գաղտնի հանդիպումների մեջ։ Պատմաբան Դենիել Ռիվերսն իր «Արմատական հարաբերություններ. Լեսբուհի մայրեր, գեյ հայրեր և Երկրորդ համաշխարհային պատերազմից հետո նրանց երեխաները Միացյալ Նահանգներում» գրքում լույս է սփռել այն բանի վրա, թե ինչպես են գեյ ծնողները 1970-ական թվականների և 1980-ական թվականների սկզբին մշտապես վախենում կորցնել իրենց երեխաներին։


=== Տարեց կանայք, որոնք փնտրում են երիտասարդ տղամարդկանց ===
Գործոններից մեկը, որը ստիպում է մարդկանց դիմել գաղտնի ժամադրություններին, նրանց տարիքն է։ Որոշ կանայք նախընտրում են հանդիպել ավելի երիտասարդ տղամարդկանց հետ, ովքեր արդեն քսան տարեկանն անցել են։ Քանի որ դա իրենց հասարակության մեջ նորմա չէ, նրանք կարող են հեռակա հարաբերություններ փորձարկել։


== Գաղտնի սիրավեպի թերություններ ==
Գաղտնի ժամադրությունների հիմնական թերությունը խաբված լինելու ռիսկն է։ Հաշվի առնելով, որ այս հարաբերություններն անձնական բնույթ են կրում, միայն դրանց մեջ ներգրավված մարդիկ են իմանալու բոլոր մանրամասնությունները։ Եթե մյուս կողմը դավաճանում է, դա բացահայտելու համար ժամանակ է պահանջվելու։ Եթե սիրավեպը բացահայտ է լինում, կանայք հակված են լինում իրենց հարաբերությունների մանրամասնություններով կիսվել այլ մարդկանց հետ։ Անձնական ժամադրությունների մեծամասնությունը տեղի է ունենում համացանցում։ Այնպիսի առցանց հավելվածների հայտնվելուց հետո, ինչպիսիք են Tinder-ը և Badoo-ն, կողմերի միջև դավաճանությունը և մանիպուլյացիաներն աճել են։ Այս տեսակի հարաբերությունների թերություններից են նաև համարվում սթալքինգը և անձնական տիրապետման մշտական անհրաժեշտությունը։


== Օրինակներ ==


=== Դավաճանություն ===
«Ջոն Թաքերը պետք է մահանա» (անգլ.՝ John Tucker Must Die);
«Հմայիչ խաբեբաները» (անգլ.՝ Pretty Little Liars). Իան Թոմասը հանդիպում է Էլիսոն ԴոԼորենթիսի հետ Մելիսա Հասթինգսից գաղտնի, և Հանա Մարինը գաղտնի հանդիպում է Քալեբ Ռիվերսի հետ;
«Ըմբոստ ոգին» (անգլ.՝ Rebelde way)․ Վիկտորիա Փազը հանդիպում է Թոմաս Էզկուրայի հետ Պաբլո Բուստամանտեից գաղտնի։


=== Ընտանեկան անհամաձայնություն ===
«Պապայի փոքրիկ աղջիկ» (անգլ.՝ Daddy's Little Girl);
«Ուշ ամուսնություն» (եբրայերեն՝ חתונה מאוחרת‎);
«Գիշեր և օր» (անգլ.՝ Night and Day); Ալեքս Ուելսը հանդիպում էր իր դստեր՝ Դելա Ուելսի լավագույն ընկերոջ՝ Ջեյն Հարփերի հետ;
«Ռոմեո և Ջուլիետ» (անգլ.՝ Romeo and Juliet)։


== Տես նաև ==
Սիրախաղ


== Ծանոթագրություններ ==
Հայաստանի դրոշների ցանկ

Սա Հայաստանի և Հայոց պատմության հետ զուգորդվող դրոշների ցանկն է։


== Պատմական ==


== Ժամանակակից ==


== Տեղային ==


== Ոչ պաշտոնական / առաջարկված ==


== Տես նաև ==
Հայաստանի դրոշ
Բորիսովսկոե (գյուղ, Լեսնոյ շրջան)

Անվան այլ կիրառումների համար տե՛ս՝ ԲորիսովսկոեԲորիսովսկոե (ռուս.՝ Борисовское), գյուղ Ռուսաստանի Տվերի մարզի Լեսնոյ շրջանի կազմում։
Բնակչությունը 2008 թվականին գրանցված տվյալներով կազմում էր 90 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կենտ-զույգ տեսակավորում

Կենտ-զույգ տեսակավորումը համեմատաբար պարզ տեսակավորման ալգորիթմ է։
Այն գործում է՝ համեմատելով ցուցակի բոլոր կենտ, զույգ ինդեքսներով էլեմենտները առանց բացառությունների, և եթե որևէ զույգը սխալ հերթականությամբ է (առաջինը երկրորդից մեծ է), էլեմենտները տեղերով փոխվում են։ Հաջորդ քայլը կրկնում է նույն գործընթացը հաջորդական տարրերի համարակալված զույգերի համար։ Այնուհետև այն փոխում է (զույգ, կենտ) և (կենտ, զույգ) քայլերը մինչև ցուցակը կտեսակավորվի։ Այս գործընթացը կարելի է նմանեցնել պղպջակային տեսակավորում կիրառող զուգահեռ պրոցեսորներ օգտագործելուն, որոնցից յուրաքանչյուրը սկսում է գործել ցուցակի տարբեր կետերից (բոլոր կենտերը սկսում են առաջին քայլը)։
Կենտ-զույգ տեսակավորումը համեմատական տեսակավորում է, որը հիմնված է պղպջակային տեսակավորման վրա, որի հետ ունի բազմաթիվ ընդհանուր բնութագրեր։ Տեսակավորման այս ալգորիթմը միայն քանակապես է ավելի դժվար կիրառել, քան պղպջակային տեսակավորումը։


== Ալգորիթմ ==
Ալգորիթմի օրինակը C++ լեզվով։

Ալգորիթմի օրինակը javascript լեզվով։


== Ծանոթագրություններ ==
Բինար Բաշի

Բինար Բաշի, գետ պատմական Փոքր Հայքում, Եփրատի ավազանում։ Եփրատին է միանում Մելիտինե քաղաքի մոտ։


== Ծանոթագրություններ ==
Ուկրաինսկոե (գյուղ, Նովոազովսկի շրջան)

Անվան այլ կիրառումների համար տե՛ս՝ ՈւկրաինսկոեՈւկրաինսկոե (ուկրաիներեն՝ Українське), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Ուկրաինսկոե գյուղում բնակվում էր 43 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պալացո Կանավեզե

Պալացո Կանավեզե (իտալերեն՝ Palazzo Canavese) կոմունա Իտալիայում՝ Պիեմոնտ մարզի Թուրին գավառում։
Բնակչությունը՝ 782 մարդ (2008 թվականի տվյալներով)։ Բնակչության խտությունը՝ 156 մարդ/կմ²։ Տարածքը՝ 5 կմ²։ Փոստային ինդեքսը՝ 10010։ Հեռախոսային կոդը՝ 0125։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ստոլպինկա

Ստոլպինկա (ուկրաիներեն՝ Стовпинка), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1845 թվականին։
2001 թվականի տվյալներով Ստոլպինկա գյուղում բնակվում էր 674 մարդ։ Բնակավայրը զբաղեցնում է 2,7 կմ² տարածք։ Բնակչության խտությունը կազմում էր 249,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5718) 1983 PB

(5718) 1983 PB, աստերոիդ աստերոիդների հիմնական գոտում։ Հայտնաբերվել է 1983 թվականի օգոստոսի 4-ին Ալան Գիլմորի և Պամելա Կիլմարտինի կողմից Լեյք Տեկապոյում։
Միջին հեռավորությունը Արեգակից կազմում է 2,213587 ա. մ., առավելագույնը մոտենում է 1,7019 ա. մ. հեռավորության վրա և հեռանում 2,7253 ա. մ.։ Արեգակի շուրջ մեկ ամբողջական պտույտ է կատարում 1202,94 երկրային օրվա ընթացքում, իր ուղեծրով շարժվելով միջինում 0,299267 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5718) 1983 PB աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քեննեբեք շրջան (Մեն)

Քեննեբեք շրջան (անգլ.՝ Kennebec County), ԱՄՆ Մեն նահանգի 16 վարչական միավորներից մեկը։ Ընդհանուր տարածությունը 2.463 կմ² է, բնակչությունը՝ 122.151 մարդ (2010 թ. տվյալներով)։ Շրջկենտրոնն է Օգոստա բնակավայրը։ Կազմավորվել է 1799 թ.։
Պատանի երաժիշտների Եվրատեսիլ 1992

«Պատանի երաժիշտների Եվրատեսիլ 1992» եղել է պատանի երաժիշտների 6-րդ մրցույթը և տեղի է ունեցել 1992 թվականի հունիսի 9-ին Բելգիայի մայրաքաղաք Բրյուսելի Cirque Royal-ում։ Մրցույթի ազգային հեռարձակող կազմակերպությունը եղել է BTV։


== Արտաքին հղումներ ==
Պատանի երաժիշտների Եվրատեսիլի պաշտոնական կայք
Պատանի երաժիշտների ԵվրատեսիլArchived 2012-07-30 at Archive.is – Եվրոպական հեռարձակողների միություն
Կրթությունը Հին Բաբելոնում

Բաբելոնյան դպրոցները (Գրիչների տուն) ծառայում էին սովորեցնել երեխաներին սեպագրություն և ծանոթացնել մնացած գիտություններին։ Այդտեղ ավելի շատ սովորում էին հոգևոր դասին պատկանող ծնողների երեխաները։


== Պատմություն ==
Դպրոցները բացվում էին շումերերեն սովորեցնելու նպատակով։ Ընդհանուր առմամբ նրանք սկսեցին բացվել Ք.ա.2-րդ հազարամյակից երբ արդեն շումերերենը դուրս էր եկել գործածությունից և դրա համար անհրաժեշտ էր սովորեցնել ապագա գրիչների (դրա պատճառով այդ ժամանակաշրջանում շումերերեն լեզվով մեծաքանակ գրական ստեղծագործություններ կար)։  Հիմնականում կրթություն ստանւմ էին հարուստ ծնողների երեխաները։ Հարյուրավոր գրիչների մեծ մասը բարձրաստիճան պաշտոնյաների, քրմերի և գրիչների  երեխաներ էին։ Լինւմ էին դեպքեր, երբ դպրոց ընդունվում էին ծնողազուրկ, հասարակ և  աղքատ ընտանիքների երեխաներ որոնց  վաղ հասակում որդեգրել էին հարուստ ընտանիքներ։
Հակառակ այն կարծիքին, որ այդ ժամանակաշրջանում դպրոցները տաճարներին կից էին՝ Հենրի Սագսը  պնդում էր, որ Ք.ա.2-րդ հազարամյակի սկզբին սեպագրությունը կապ չի ունեցել տաճարների հետ


== Անձնակազմի և աշակերտների կյանք ==


=== Աշակերտների կյանք ===
Դպրոց ընդունվող  աշակերտների կոնկրետ տարիքը անհայտ է, սակայն Բաբելոնյան արձանագրություններում այն նշվում է «վաղ պատանեկություն», որը կհամապատասխանի տասը տարեկանին։ Դեռևս վաղ հասակում երեխաները իրենց ամբողջ օրը տրամադրում էին դասերին։ Արևածագին դուրս էին գալիս տնից իրենց հետ վերցնելով ուտելիք, քանի որ նրանք ամբողջ օրը մնալու էին դպրոցում։ Լինում էր դեպքեր, որ աշակերտները պատժվում էին դասերից ուշանալու և վատ վարքի համար մտրակի հարվածներով։ Մեծ ուշադրություն էին դարձնում արտագրություննեին և ստեղծագործությունները անգիր սովորելուն։ Մայրենի լեզուն համարվում էր [[Շումերերեն|շումերերենը]], իսկ բնագիտական առարկաներից մեծ տեղ էին տալիս մաթեմատիկային։


== Անձնակազմ ==
Յուրաքանչյուր դպրոց ուներ իր ղեկավարը, բառացի թարգմանած  նրան ասում էին « Գրիչների դպրոցի հայր», կամ «իմաստուն»։ Նրան օգնում էին դասարանի ղեկավարները, գրիչները և մաթեմատիկայի ուսուցիչները ։
Հավանաբար դպրոցներում գործում էր այնպիսի համակարգ, երբ ավագները վերահսկում էին կրտսեր տարիքի աշակերտներին հատկապես դասերը սովորելու գործում։ Սակայն կային աշակերտներ որոնք հրաժարվում էին ենթարկվել մեծերին։ 


== Ծանոթագրություններ ==


== Գրականություն ==
Саггс, Генри Писец в вавилонском обществе // Вавилон и Ассирия. — Центрполиграф, 2004. — (Быт, Религия, Культура). — ISBN 5-9524-1461-3
Պեկարսկայա

Պեկարսկայա (ռուս.՝ Пекарская, բաշկիրերեն՝ Пекарь), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շչերբակովո (այլ կիրառումներ)

Շչերբակովո, կարող է վերաբերել՝

Շչերբակովո - գյուղ Ռուսաստանի Դաշնության Ռոստովի մարզի Նեկլինովսկի շրջանում
Շչերբակովո - գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Սուրբ Մարիամ Աստվածածին եկեղեցի (Երևան)

Անվան այլ կիրառումների համար տե՛ս՝ Սուրբ Մարիամ Աստվածածին եկեղեցի (այլ կիրառումներ)Սուրբ Մարիամ Աստվածածին եկեղեցի, հայկական առաքելական եկեղեցի Երևանի Մալաթիա-Սեբաստիա վարչական շրջանում։


== Պատմություն ==
1927 թ. խորհրդային Հայաստան եկան գաղթականներ Փոքր Հայքի Մելիտենե (Մալաթիա) քաղաքից։ Երևանի ծայրամասերից մեկում նրանք հիմնեցին թաղամաս, և անվանեցին Նոր Մալաթիա։
1960-ականներին Երևանի Նոր Մալաթիա թաղամասում հիմնվել է 1915 թ. Մեծ եղեռնի զոհերի հիշատակին նվիրված հուշարձան-այգի, որի հարևանությամբ տարիներ անց կառուցվեց նաև Սբ. Մարիամ Աստվածածին եկեղեցին, որը նման է պատմական Մելիտենեի գլխավոր եկեղեցուն (ճարտարապետ՝ Հրաչյա Գասպարյան)։ Եկեղեցու կառուցման ժամանակ Փոքր Հայքի Մալաթիա նահանգից բերված հող է խառնվել պատի շաղախին։
Եկեղեցու կառուցումն սկսվել է 1991 թ.` նվիրված Արցախյան ազատամարտում ընկած հերոսների, նաև` նահատակված մալաթիահայերի հիշատակին։ Շինարարությունն սկսվել է Վազգեն Ա Ամենայն հայոց կաթողիկոսի օրոք։ Նախաձեռնությունը Նոր Մալաթիայի՝ այն ժամանակվա թաղապետ Վահան Զատիկյանինն էր։ Եկեղեցին գործում է 1998 թվականից։


== Արտաքին հղումներ ==
Մալաթիայի Սուրբ Մարիամ Աստվածածին եկեղեցին Երևանի պաշտոնական կայքում
Մերձսևծովյան դաշտավայր

Մերձսևծովյան դաշտավայր, դաշտավայր է Ուկրաինայի և Մոլդավիայի հարավում, հանդիսանում է Արևելաեվրոպական հարթավայրի մաս։ Իրենից ներկայացնում է հարթ, թեթևակի դեպի հարավ թեքված հարթավայր, որը հասնում է մինչև Սև և Ազովի ծովերը։ Տեղաբաշխված է արևմուտքում Դանուբի դելտայի և արևելքում Կալմիուս գետի միջև։ Բարձրությունները տատանվում են -5-ից (Կույալնիկի լիմանի մոտ), մինչև միջինում 90-150 մ։
Մերձսևծովյան դաշտավայր, տափարակ, Սև ծով և Ազովի ծովին հարող, դեպի հարավ թույլ թեքությամբ հարթավայր Դանուբի դելտայի և Կալմիուս գետի միջև։ Բարձրությունը 0-150 մ է։ Կազմված է պալեոգենի և նեոգենի ծովային նստվածքներից՝ ծածկված լյոսերով ու լյոսանման ավազակավերով։ Կտրտված է Դնեպրի, Հարավային Բուգի, Դնեստրի և այլ գեաերի հովիտներով։ Ափագիծը զառիթափ է, հաճախ՝ սողանքներով։ Շատ են լիմաններն (Դնեպրի, Դնեստրի) ու ավազալեզվակները։ Գերակշռում են հարավային սևահողերով ու մուգ շագանակագույն հողերով տափաստանային լանդշաֆտները։
Մերձսևծովյան դաշտավայրը կազմված է պալեոգեն և նեոգեն ծովային նստվածքային ապարներից (կրաքարեր, ավազներ, կավեր), որոնք ծածկված են դեղնահողերով և դեղնահողանման ավազակավերով։
Դաշտավայրում գտնվում են ցածրադիր հարթավայրեր, որոնք հատում են լայն (մի քանի տերասներով) Դնեպր, Հարավային Բուգ, Դնեստր և այլ գետերի հովիտներ։ Ջրբաժանները հարթ են։ Ափեզրը հիմնականում կտրտված է, հաճախ հոսքերով։
Ծովին մոտ գտնվում են բազմաթիվ խորը թափանցող լիմաններ (Դնեպրի, Դնեստրի և այլ) և ծովի մեջ մխրճվող ավազե ցամաքալեզվակներ։
Գերակայում են տափաստանային լանդշաֆտներ հարավային սևահողերով և մուգ-շագանակագույն հողերով։ Տափաստանների մեծ մասը մշակվում է և օգտագործվում է գյուղատնտեսությունում։
Կաբանիլյաս դել Կամպո

Կաբանիլյաս դել Կամպո (իսպ.՝ Cabanillas del Campo), քաղաք և մունիցիպալիտետ Իսպանիայում, ներառված է Գվադալախարա պրովինցիայում, Կաստիլիյա լա Մանչա ինքնավար համայնքի մեջ։ Մունիցիպալիտետը գտնվում է (Կոմարկա) Կամպինյա դել Էնարես թաղամասում։ Տարածքը կազմում է 34,70 կմ²։ Բնակչությունը՝ 8905 մարդ (2008 թվականին)։ Հեռավորությունը վարչական պրովինցիայի կենտրոնից՝ 7 կմ։
Քաղաքի հովանավորը համարվում է Սուրբ Բլասը։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք


== Գրականություն ==
MEJÍA ASENSIO, Ángel. Cabanillas del Campo : el devenir de una villa castellana de los siglos XVI al XVIII. Ayuntamiento de Cabanillas del Campo. Cabanillas del Campo, 1996. ISBN 978-84-922278-0-8
MEJÍA ASENSIO, Ángel y RUBIO FUENTES, Manuel. La villa de Cabanillas del Campo (siglos XIX-XX) : una apuesta de futuro en la campiña del Henares. Ayuntamiento de Cabanillas del Campo. Cabanillas del Campo, 2003. ISBN 978-84-922278-1-5
Նովայա Պալեստինա (Պեսչանոկոպսկի շրջան)

Նովայա Պալեստինա (ռուս.՝ Новая Палестина), գյուղ Ռուսաստանի Դաշնության Ռոստովի մարզի Պեսչանոկոպսկի շրջանում։ Մտնում է Պեսչանոկոպսկի գյուղական համայնքի կազմի մեջ։
Սերամաննա

Սերամաննա  (իտալերեն՝ Serramanna), կոմունա Իտալիայում, Սարդինիայի մարզում՝ Մեդիո Կամպիդանո գավառում։
Բնակչությունը կազմում է 9443 մարդ (2008 թվականի տվյալներով), բնակչության խտությունը կազմում է 113.77 մարդ/կմ²։ Զբաղեցնում է 83.9 կմ² մակերես տարածք։
Փոստային ինդեքսն է՝ 9038։ Հեռախոսային կոդը՝ 070։
Բնակավայրի հովանավորն է սուրբ Լեոնարդը։


== Արտաքին հղումներ ==
Բնակավայր գլխավոր կաք (իտալ.)
www.serramanna.altervista.org
Գրանես

Գրանես (ֆր.՝ Granès), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 126 մարդ, բնակչության խտությունը` 23.42 մարդ/կմ²։ Բնակավայրը զբաղեցնում է 5.38 կմ² տարածք։


== Աշխարհագրություն ==
Գտնվում է Փարիզ քաղաքից 670 կմ հարավ, Մոնպելիե քաղաքից` 155 կմ հարավ-արևմուտք, Կարկասոն քաղաքից` 36 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 84 աշխատունակ (15-64 տարեկան)  բնակիչ, որոնցից ակտիվ էին 48-ը, իսկ ոչ ակտիվները` 36։ Ակտիվության ցուցանիշը կազմում է 57,1 %։ 48 աշխատունակ մարդկանցից աշխատել է 42 անձ (21 տղամարդ և 21 կին)։ Գործազուրկ են եղել 6 անձ (3 տղամարդ և 3 կին)։ 36 անաշխատունակներից 3-ը եղել են աշակերտներ կամ ուսանողներ, 22-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գունիչի (գյուղ, Օվրուչի շրջան)

Գունիչի (ուկրաիներեն՝ Гуничі), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1648 թվականին։
2001 թվականի տվյալներով Գունիչի գյուղում բնակվում էր 429 մարդ։ Բնակավայրը զբաղեցնում է 1641 կմ² տարածք։ Բնակչության խտությունը կազմում էր 261,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խըռբեքի բերդ

Վարդենիկ (Գեղացկաձոր կամ Ազնվաձոր) գյուղից դեպի հարավ, երեք կիլոմետր Վարդենիս գետի ձախ ափի երկայնությամբ, խիստ ժայռապատ, մի խումբ բլուրների վրա, որոնք ընկած են հյուսիս-արևմուտքից դեպի հարավ-արևելք, կանգնած է եղել մի հզոր կիկլոպյան ամրոց, որը տեղացիները Խըռբեքի (Ավերակների) բերդ են անվանում։ Այս բերդը շրջապատված է բազմաթիվ հնագույն և միջնադարյան բնակավայրերով, դամբարաններով ու գերեզմաններով։


== Կառուցվածք ==
Ամրոցն ունի շուրջ 800 մետր երկարություն, լայնությունը հյուսիսային և հարավային մասերում 60-70 մետրից չի անցնում, իսկ ամրոցի կենտրոնական մասում 150 մետր է։
Այս ամրոցը շրջապատված չէ պարիսպներով։ Դրանց հետքերը երևում են միայն արևմտյան կողմից, մնացած կողմերը պարիսպներ չունեն, քանի որ այն Վարդենիս գետը շրջանցել է, և ստացվել է մի թերակղզի, որի երեք կողմերը ունեն ուղղաձիգ, ժայռապատ զառիթափ, որը իջնում է մինչև գետի հունը։
Ամրոցն իր ամբողջ երկարությամբ, նույնանման խոշոր բազալտ քարերով շարված՝ միջնապարիսպներով բաժանված է վեց անհավասար բաժանմունքների, որոնցից երեքը թերակղզու հյուսիսարևմտյան մասում են, իսկ երեքը՝ հարավում։


=== Ամրոցի շրջակայքը ===
Ամրոցի այդպիսի կառուցվածքը միանգամայն համապատասխանում է վայրի տեղադրությանը։ Ամրոցի հյուսիսային ու հարավային բլրախմբերը գերիշխում են շրջապատի վրա։ Այդ բլրախմբերը բաժանված են մի փոքր լեռնանցքով, որտեղից եղել են մուտքեր դեպի բլուրների վրա կառուցված ամրությունները, դեպի նշված թերակղզու վրա տեղադրված բնակավայրի հիմնական մասը։ Այդ թերակղզու հյուսիսային լանջով իջնում է մի կածան դեպի Վարդենիս գետը և նրա ձախ ափում գտնվող աղբյուրը, որտեղից բերդի բնակիչները կարող էին ջուր վերցնել, եթե նույնիսկ ամրոցն ու շենը շրջապատված լինեին թշնամու կողմից։
Հարավարևելյան ամենավերջին և ամենախոշոր բաժանմունքի հյուսիսարևմտյան անկյունից ժայռապատ լանջով դեպի արևմուտք է իջնում կիկլոպյան պարիսպը և հասնում դամբարանադաշտին։ Այդ պարիսպը հավանորեն ունեցել է հատող նշանակություն։ Թշնամու ներխուժման ժամանակ ամրոցի որևէ մասում պարիսպը պիտի արգելակեր նրան՝ անցնելու ամրոցի մյուս մասերը։


=== Ամրոցի ներքին կառուցվածքը ===
Ամրոցի բաժանմունքների գրեթե բոլոր անկյուններում եղել են աշտարակներ, թվով 12, որոնցից ութը կառուցված է արևմտյան պարսպի վրա։ Նրանք ունեն հավասար մեծություն, քառանկյունի ձև և դուրս են բերված պարսպի արտաքին երեսը։


=== Պարիսպներ ===
Պարիսպներն ու քարաբուրգերը հիմնականում ավերված են, տեղ-տեղ հազիվ մնացել են մեկ-երկու շարքով։ Կան հատվածներ՝ 5-6 մետր բարձրությամբ։


== Պարիսպների երկարությունը ==
Պարիսպների լայնությունը հիմնականում երեք մետր է, սակայն պատասխանատու տեղերում ավելի լայն է։ Շարվածքը անտաշ քարերից է, առանց շաղախի օգտագործման, խոշոր քարերից, երկշարի մեջ լցված է ավելի մանր քար։
Այս ամրոցը իր կառուցմամբ և տեղադրմամբ հիշեցնում է Սևան քաղաքի մոտի Մեծեփ ամրոցը։
Փակագծի մեջ ասենք, որ ամրոցի արևմտյան կողմում, որտեղ միջնադարյան գյուղն է եղել, մի տապանաքարի վրա կարդացինք Քաֆթարլի գյուղի անունը։ Նույն անվանը հանդիպեցինք Մարտունի ավանի եկեղեցու բակում, մի այլ տապանաքարի, որի վրա գրված է, որ հանգուցյալը Քաֆթարլի գյուղից էր։
Այս ամրոցից քիչ ներքև, Վարդենիս գետի աջ ափին, ժայռերի վրա կան ժայռապատկերներ՝ հայտնաբերված Ս. Բ. Բարխուդարյանի կողմից։


== Գրականություն ==
Սևանի կիկլոպյան ամրոցներ էջ 39
Ռուբեն Գ

Ռուբեն Գ (1145, Դրազարկի վանք, Ադանայի մարզ, Թուրքիա - մայիսի 6, 1187, 1187 կամ 1186, Դրազարկի վանք, Ադանայի մարզ, Թուրքիա), Կիլիկիայի Հայոց իշխան 1175 թվականից։ Ռուբինյանների ազգատոհմից։ Իշխան Ստեփանեի և Հեթումյան դշխուհի Ռիթայի ավագ որդին։ Հոր եղերական վախճանից հետո մոր և կրտսեր եղբայր Լևոնի հետ դաստիարակվել և կրթվել է քեռու՝ Բակուրան իշխանի մոտ։ Գահ է բարձրացել հորեղբոր՝ Մլեհի դավադրական սպանությունից հետո։ Գահակալման սկզբին մահապատժի է ենթարկել Մլեհի դավադիրներին, զսպել որոշ իշխանների անջատամետ ձգտումները, Բյուզանդիայից ազատագրել Ադանա և Մսիս քաղաքները։ Մանուիլ I կայսեր մահից հետո Ռուբենը վերացրել է կայսրության վերջին հենակետները Դաշտային Կիլիկիայում, բյուզանդական տարրից մաքրել ծովեզերքը։ 1182 թվականին պաշարել է Հեթումյան հզոր և դեռևս կիսանկախ իշխանության կենտրոն Լաբրոնը։ Ռուբենի դեմ երկարատև պայքարում Հեթումյաններն օգնություն են խնդրել Անտիօքի դուքս Բոհեմունդից։ Վերջինս խաղաղության պայմանագիր կնքելու պատրվակով, 1185 թվականին Ռուբենին հրավիրել է Անտիոք, խարդախորեն ձերբակալել է նրան և իր զորքով ներխուժել Դաշտային Կիլիկիա։ Սակայն, հանդիպելով Ռուբենի եղբոր՝ հայկական զորաբանակի զորավար Լևոնի հակահարվածին, Բոհեմունդը նահանջել է։ 1187 թվականին Լևոնը փրկագնել է Ռուբենին, բայց վերջինս գահը կամովին հանձնել է եղբորը՝ Լևոնին, և նվիրվել կրոնին։


== Ծանոթագրություններ ==
Վյաչեսլավ Դուգին

Վյաչեսլավ Ալեքսանդրովիչ Դուգին (ռուս.՝ Вячеслав Александрович Дугин, փետրվարի 17, 1920(1920-02-17), ԽՍՀՄ - հունվարի 28, 2006(2006-01-28), Մոսկվա, Ռուսաստան), խորհրդային և ռուսական թատրոնի ու կինոյի դերասան։ ՌԽՖՍՀ վաստակավոր արտիստ (1968)։


== Կենսագրություն ==
Վյաչեսլավ Դուգինը ծնվել է 1920 թվականի փետրվարի 17-ին։ 1941 թվականին ավարտել է Բ. Շչուկինի անվան թատերական ուսումնարանը (Բորիս Զախավայի և Վլադիմիր Մոսկվինի դասարան)։ 
1942 թվականից մինչև կյանքի վերջը խաղացել է Ե. Վախթանգովի անվան թատրոնում։
Վյաչեսլավ Դուգինը մահացել է 2006 թվականի հունվարի 28-ին։ Թաղված է Խովանսկոե գերեզմանատանը։


== Մրցանակներ և պարգևներ ==
ՌԽՖՍՀ վաստակավոր արտիստ (հունվարի 29, 1968)


== Դերերը թատրոնում ==


=== Հեռուստաներկայացումներ ===
Իսահակ Բաբելի «Հեծյալ բանակը»
Ալեքսանդր Կոռնեյչուկի «Ռազմաճակատ»


== Ֆիլմագրություն ==


=== Հնչյունավորում ===


== Ծանոթագրություններ ==


== Արտաքին հղումներ ==
Վյաչեսլավ Դուգինի մասին КиноПоиск կայքում
Լայոնել Լինդոն

Լայոնել Լինդոն (անգլ.՝ Lionel Lindon, սեպտեմբերի 2, 1905(1905-09-02), Սան Ֆրանցիսկո, Կալիֆոռնիա, ԱՄՆ - սեպտեմբերի 20, 1971(1971-09-20), Վան Նայս, Լոս Անջելես, Կալիֆոռնիա, ԱՄՆ), ամերիկացի կինոօպերատոր։ «Օսկար» մրցանակի դափնեկիր լավագույն օպերատորական աշխատանք անվանակարգում «Աշխարհի շուրջը 80 օրում» (1956) ֆիլմի համար։


== Կենսագրություն ==
Լայոնել Լինդոնը ծնվել է 1905 թվականի սեպտեմբերի 2-ին Կալիֆոռնիայում։ Դպրոցն ավարտելուց հետո աշխատանքի է ընդունվել Paramount Pictures ստուդիայում։ 1927 թվականին սկսել է աշխատել կինոյում որպես օպերատորի օգնական։ Որպես հիմնական կինոօպերատոր աշխատել է 1943 թվականից։ Հայտնի է Մայքլ Անդերսոնի «Աշխարհի շուրջը 80 օրում» (1956), ռեժիսոր Ջոն Ֆրանկենհայմերի «Մանջուրյան թեկնածու» (1962) և «Մեծ մրցանակ» (1966) ֆիլմերով։ Իր կարիերայի ընթացքում մասնակցել է 125 ֆիլմի նկարահանումների։ Անդամակցել է Ամերիկյան կինոօպերատորների միությանը։
Լայոնել Լինդոնը մահացել է 1971 թվականի սեպտեմբերի 20-ին Վան Նայսում (Կալիֆոռնիա).


== Ընտրյալ ֆիլմագրություն ==
1944 – Գնա քո ճանապարհով / Going My Way (ռեժ.՝ Լեո Մակերի)
1946 – Կապույտ գեորգին / The Blue Dahlia (ռեժ.՝ Ջորջ Մարշալ)
1947 – Իմ սիրելի սևահերը / My Favorite Brunette (ռեժ.՝ Էլիոթ Նաջենթ)
1949 – Կեղծանունը Նիք Բիլ / Alias Nick Beal (ռեժ.՝ Ջոն Ֆերոու)
1950 – Նշանակման վայրը՝ Լուսին / Destination – Moon (ռեժ.՝ Իրվինգ Փիչել)
1950 – Սորուն ավազ / Quicksand (ռեժ.՝ Իրվինգ Փիչել)
1952 – Շրջադարձային կետ / The Turning Point (ռեժ.՝ Ուիլյամ Դիտերլե)
1955 – Տիեզերքի գրավումը / Conquest of Space (ռեժ.՝ Բայրոն Հեքսին)
1956 – Աշխարհի շուրջը 80 օրում / Around The World In 80 Days (ռեժ.՝ Մայքլ Անդերսոն)
1957 – Սև կարիճ / The Black Scorpion (ռեժ.՝ Էդվարդ Լյուդվիգ)
1958 – Ես ուզում եմ ապրել / I Want to Live! (ռեժ.՝ Ռոբերտ Ուայզ)
1961 – Պատանի վայրենիները / The Young Savages (ռեժ.՝ Ջոն Ֆրանկենհայմեր)
1962 – Մանջուրյան թեկնածու / The Manchurian Candidate (ռեժ.՝ Ջոն Ֆրանկենհայմեր)
1966 – Մեծ մրցանակ / Grand Prix (ռեժ.՝ Ջոն Ֆրանկենհայմեր)
1966 – Մահացու տոթ կարուսելի վրա / Dead Heat on a Merry-Go-Round (ռեժ.՝ Բեռնարդ Ջիրարդ)


== Մրցանակներ և անվանակարգեր ==
«Օսկար» մրցանակ լավագույն օպերատորական աշխատանքի համար
Ներկայացվել է 1945 թվականին «Գնա քո ճանապարհով» ֆիլմի համար
Արժանացել է 1957 թվականին «Աշխարհի շուրջը 80 օրում» ֆիլմի համար
Ներկայացվել է 1959 թվականին «Ես ուզում եմ ապրել» ֆիլմի համար


== Ծանոթագրություններ ==


== Արտաքին հղումներ ==
Կինոօպերատորների օնլայն հանրագիտարան(անգլ.)
Աստերոիդների ցանկ (203301-203400)

Աստերոիդների ցանկ (203201-203300)  • Աստերոիդների ցանկ  • Աստերոիդների ցանկ (203401-203500)
 Աստերոիդների ցանկ (203201-203300)  • Աստերոիդների ցանկ  • Աստերոիդների ցանկ (203401-203500)
Ջորջ Ուիպլ

Ջորջ Ուիպլ (անգլ.՝ George Hoyt Whipple, օգոստոսի 28, 1878(1878-08-28)[…], Աշլենդ, Գրաֆտոն շրջան, Նյու Հեմփշիր, ԱՄՆ - փետրվարի 1, 1976(1976-02-01)[…], Ռոչեստեր, Նյու Յորք, ԱՄՆ), ամերիկացի բժիշկ, գիտնական կենսաբժշկական հետազոտությունների ոլորտում, ադմինիստրատոր և բժշկական դպրոցի ուսուցիչ։
1934 թվականի Բժշկության և ֆիզիոլոգիայի Նոբելյան մրցանակի դափնեկիր (Ջորջ Մինոտի և Վիլյամ Մերֆին հետ միասին) «Սակավարյունության բացահայտման համար»։


== Կենսագրություն ==
1900 թվականին ավարտել է Եյլի համալսարանը։
1905 թվականին ավարտել է Ջոն Հոպկինսի համալսարան։


== Գրականություն ==
Ortiz-Hidalgo Carlos (2002)։ «[George H. Whipple. Nobel Prize in Physiology or Medicine in 1934. Whipple's disease, pernicious anemia, and other contributions to medicine]»։ Gaceta médica de México 138 (4): 371–6։ PMID 12200882 
Raju T N (January 1999)։ «The Nobel chronicles. 1934: George Hoyt Whipple (1878–1976); George Richard Minot (1885–1950); William Perry Murphy (1892–1987)»։ The Lancet 353 (9148): 247։ PMID 9923916։ doi:10.1016/S0140-6736(05)77266-4 
Sparkman R S (September 1995)։ «Two physicians named Whipple»։ Am. J. Surg. 170 (3): 306–7։ PMID 7661304։ doi:10.1016/S0002-9610(05)80024-8 
Miller L L (1995)։ «George Hoyt Whipple – August 28, 1878 – February 2, 1976»։ Biographical memoirs. National Academy of Sciences (U.S.) 66: 371–93։ PMID 11616328 
Carlsson M, Wiberg J (April 1989)։ «[The man behind the syndrome: George Hoyt Whipple. He was the first one to theorize on infectious causes of a rare systemic disease]»։ Lakartidningen 86 (14): 1271–4։ PMID 2468979 
Diggs L W (November 1976)։ «Dr. George Hoyt Whipple»։ The Johns Hopkins medical journal 139 (5): 196–200։ PMID 792552 
Harvey A M (1976)։ «Teacher and distinguished pupil: William Henry Welch and George Hoyt Whipple»։ Johns Hopkins Med. J. Suppl.: 39–48։ PMID 801545 
Rijlant P (1976)։ «[Note on the life and work of Professor George Heyt Whipple, foreign honorary member (1878–1976)]»։ Bull. Mem. Acad. R. Med. Belg. 131 (3–4–5): 139–43։ PMID 798621 
Young L E (1976)։ «George Hoyt Whipple 1878–1976»։ Trans. Assoc. Am. Physicians 89: 34–7։ PMID 798387 
Kenéz (September 1968)։ «[George Hoyt Whipple, nature lover and Nobel prize winner is 90 years old]»։ Orvosi hetilap 109 (36): 1994–8։ PMID 4886380 
Sulek K (April 1968)։ «[Nobel prize in 1934 for G.H. Whipple, G.R. Minot and W.P. Murphy for discovery of treatment of anemia with liver extracts]»։ Wiad. Lek. 21 (7): 627–9։ PMID 4876155 
CORNER G W (July 1963)։ «George Hoyt Whipple, Nobel Prize Pathologist»։ Transactions & studies of the College of Physicians of Philadelphia 31: 40–1։ PMID 14044626 
BIBBY B G (December 1951)։ «George Hoyt Whipple, M. D: a benefactor of dentistry»։ The Journal of the American College of Dentists 18 (4): 252–7։ PMID 14897600 


== Արտաքին հղումներ ==
Биография Джорджа Уипла на сайте Нобелевского комитета.
Nobel biography Archived 2001-12-02 at the Wayback Machine.
Other biography
Biography and Bibliographic Resources, from the Office of Scientific and Technical Information, United States Department of Energy
Բոգոտե

Անվան այլ կիրառումների համար տե՛ս՝ ԲոբոտեԲոգոտե, գյուղ Հունգարիայի Հանրապետության Վաշ մարզում։ Ըստ 2008 թվականի մարդահամարի՝ գյուղի բնակչությունը կազմում է 339 մարդ, իսկ բնակչության միջին խտությունը՝ 16.35 մարդ/կմ²։


== Ծանոթագրություններ ==
Միջին տանկ

Միջին տանկ, մինչև 30 տ (հետագայում 40 տ) ունեցող մարտական մասսա և խոշոր տրամաչափի թնդանոթով ու գնդացիրներով զինված տանկեր։ Միջին տանկերը նպատակավորված էին հակառակորդի ուժեղ ամրացված պաշտպանական գծի ճղքման ժամանակ հետևազորի ուժեղացման համար։ Միջին տանկ էին համարվում՝ Т-28, Т-34, , Т-111, M4 Sherman, PzKpfw III, PzKpfw IV, Panther(PzKpfw V) և այլն։


== Տես նաև ==
Տանկերի դասակարգում
Love Me Two Times

Love Me Two Times-ը ամերիկյան լեգենդար ռոք խումբ The Doors-ի երգն է։ Երգը գրվել է խմբի բոլոր անդամների կողմից և ընդգրկվել է նրանց 1967 թվականին թողարկված երկրորդ ստուդիական ալբոմում՝ Strange Days անվանմամբ։ Երգը ձայնագրվել է որպես ալբոմի երկրորդ սինգլը ("People Are Strange"-ից հետո), և զբաղեցրել է 25-րդ հորիզոնականը Ամերիկայում։
Ռեյ Մանզարեկը երգի վերջնական տարբերակում նվագում է կլավեսին և ոչ թե կլավիկորդ, ինչպես ինքը՝ Մանզարեկը նշում է իր Light My Fire գրքի 258-րդ էջում։
Երգի բառերը գրվել են Ռոբի Կրիգերի կողմից։ Ինչպես նշում են խմբի անդամները երգը մի զինվորի մասին է, որը իր վերջին հրաժեշտն է տալիս իր ընկերուհուն, մինչև նավով պատերազմին՝ Վիետնամ մեկնելը։


== Անձնակազմ ==
Ջիմ Մորիսոն - վոկալ
Ռեյ Մանզարեկ - դաշնամուր
Ռոբի Կրիգեր - կիթառ
Ջոն Դենսմոր - հարվածային գործիքներ


== Չարթեր ==


== Ծանոթագրություններ ==
Մարտուն Ազատյան

Ազատյան Մարտուն Գուրգենի (1928, Ալավերդի, ԽՍՀՄ), ինժեներ-շինարար։


== Կենսագրություն ==
Մարտուն Ազատյանը ծնվել է 1928 թվականին Լոռու մարզի Ալավերդի քաղաքում։ 1952 թվականին ավարտել է Երևանի պոլիտեխնիկական ինստիտուտի շինարարական ֆակուլտետը։


== Գործունեություն ==
Ինստիտուտն ավարտելուց հետո սկսել է աշխատել Ալավերդու շինարարական կազմակերպություններում։ Շուրջ 50 տարի եղել է Ախթալշին տրեստի № 1 շինվարչության պետը։ Այդ ընթացքում ղեկավարել է մի շարք բնակելի, հասարակական, մշակութային, ուսումնական և այլ բնույթի շենքերի ու շինությունների կառուցումը (Ալավերդու հին կայարանամերձ հրապարակի համալիր, Դեբեդի կամուրջներ, քաղաքային շուկա, մարզադաշտ, պրոֆիլակտորիումի, սանէպիդկայանի, զինկոմիսարիատի, Ախթալշին տրեստի վարչական շենքեր, Սանահին թաղամասի մշակույթի պալատ, դպրոց, ճոպանուղի և այլն)։
Ազատյանն իր ողջ կյանքը նվիրել է հայրենի քաղաքի արտադրական և քաղաքաշինական զարգացմանը։ 1957 թվականից զբաղվել է Ալավերդու լեռնամետալուրգիական կոմբինատի վերակառուցման, նոր արտադրամասերի և բաժանմունքների կառուցման գործով (40-ից ավելի օբյեկտ)։
«Արմենիան Քափր Փրոգրամ» ՓԲԸ նախագահ Գագիկ Արզումանյանը Ազատյանի մասին ասել է․ 

1960-1980-ական թվականներին Ազատյանի ղեկավարությամբ կառուցվել են մի շարք արտադրական կառույցներ, այդ թվում՝ կաթի և հացի գործարաններ, սառնարանային տնտեսություն, կարի արտադրական միավորում և կենցաղային սպասարկման կոմբինատներ, հացամթերքի իրացման բազա, քիմիական մաքրման ֆաբրիկա, ավտոարտադրության համալիր։


== Ծանոթագրություններ ==
Անթանաս Մերկիս

Անթանաս Մերկիս (լիտ.՝ Antanas Merkys, փետրվարի 1 (13), 1887, Skapiškis, Կուպիշի շրջան, Լիտվա - մարտի 5, 1955(1955-03-05), Վլադիմիրի մարզ, ՌԽՖՍՀ, ԽՍՀՄ), լիտվացի պետական գործիչ, մինչպատերազմական անկախ Լիտվայի Հանրապետության նախավերջին վարչապետ, փաստաբան։


== Կենսագրություն ==
Էքստեռն ավարտել է Ռիգայի գիմնազիան։ Իրավունք ուսանել է Յուրևսկի համալսարանում (այժմ՝ Տարտու)։ Ավարտել է Կիևի համալսարանի իրավաբանական ֆակուլտետը (1916 թվական)։
Առաջին համաշխարհային պատերազմի ժամանակ զորակոչվել է ռուսական բանակ։ 1915 թվականին եղել է երկաթուղային պարետ Կովնոյում, Կոշեդարախում, Կեյդանախում։ Ավելի ուշ ծառայել է ռումինական ռազմաճակատում։
1919 թվականին կամավոր մտել է լիտվական բանակ։ Եղել է սահմանապահ նախարարության (այսինքն՝ պաշտպանության նախարարության) իրավաբանական բաժանմունքի ղեկավար։ Եղել է պաշտպանության նախարար կառավարության երեք կազմում՝ Պրանաս Դովիդայտիս (1919 թվականի մարտի 12—1919 թվականի ապրիլի 12), Միկոլաս Սլեժյավիչյուս (1919 թվականի ապրիլի 12—1919 թվականի օգոստոսի 21), Աուգուստինաս Վոլդեմարաս (1926 թվականի դեկտեմբերի 17-1927 թվականի օգոստոսի 9)։ Թոշակի է անցել փոխգնդապետի կոչումով։
1927-1932 թվականներին Կլայպեդի նահանգապետ։ 1933-1939 թվականներին եղել է Կաունասի բուրգոմիստր (քաղաքագլուխ)։ Եղել է քաղաքների միության նախագահ (1934-1939 թթ.)։ Եղել է Լիտվայի Հանրապետության IV սեյմի անդամ (1936-1940 թթ.)։ Վիլնյուսի՝ Լիտվային հանձնելուց հետո 1939 թվականի աշնանը դարձել է Վիլենի (Վիլնյուսի) երկրամասի ղեկավարության լիազոր ներակայացուցիչ։
Եղել է մինչպատերազմական անկախ Լիտվայի Հանրապետության նախավերջին վարչապետը (1939 թվականի նոյեմբերի 21-1940 թվականի հունիսի 17)։ 1940 թվականի հունիսի 12-ին Խորհրդային Միության ճնշման հետ կապված Լիտվայի նախագահ Անթանաս Սմետոնայի արտասահման մեկնելուց հետո եղել է նախագահի պարտականությունների պաշտոնակատար (հունիսի 15-հունիսի 17)։ Խորհրդային ուժերի պահանջով իշխանության գլուխ նշանակել է Յուտաս Պալեցկիսին։
1940 թվականին ԽՍՀՄ Ներքին գործերի ժողովրդական կոմիսարիատը ձերբակալել է նրան և տեղափոխել Սարատով։ 1941 թվականին Մերկիսը և նրա ընտանիքը բանտարկվել են։ 1954 թվականին ազատ է արձակվել բանտից առանց Լիտվա վերադառնալու իրավունքի։ Բնակվել է Վլադիմիրի մարզում, որտեղ էլ մահացել է։


== Ծանոթագրություններ ==


== Արտաքին հղումներ ==
Antanas Merkys(լիտվ.)
Lietuvos Respublikos Ministras Pirmininkas(չաշխատող հղում)(լիտվ.)
Քաթաֆա

Քաթաֆա, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դոնալդ Բիսեթ

Դոնալդ Բիսեթ (անգլ.՝ Donald Bisset, օգոստոսի 3, 1910(1910-08-03), Brentford, Հաունսլոու, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - օգոստոսի 18, 1995(1995-08-18) կամ օգոստոսի 10, 1995(1995-08-10), Մեծ Լոնդոն), հայտնի անգլիացի մանկագիր, նկարիչ և դերասան, թատրոնի ռեժիսոր։
Ծնվել է 1910 թվականի օգոստոսի 3-ին Անգլիայի Բրենտֆորդ քաղաքում։ Որպես դերասան Բիսեթը նկարահանվել է 57 ֆիլմում։ Առաջին դերը խաղացել է 1949 թվականին «Go-round» ֆիլմում։ Նա աշխատել է նաև թատրոնում՝ որպես բեմադրիչ՝ բեմադրելով մանուկների համար իր իսկ գրած հեքիաթները։ Շատ հաճախ նա նաև խաղացել է այդ ներկայացումներում։ 1954 թվականին նա հրատարակում է իր հեքիաթների առաջին գիրքը՝ «Կարդա՛ ինքդ» վերնագրով, որին հաջորդում են «Զրույց վագրի հետ», «Միրանդա բադիկի արկածները», «Մոռացված ծննդյան օրը» հեքիաթների շարքը։ Բոլոր հեքիաթների նկարազարդումները կատարել է հենց ինքը՝ Դոնալդ Բիսեթը։
Բիսեթը մահացել է 1995 թվականի օգոստոսի 18-ին Լոնդոնում։


== Ծանոթագրություններ ==


== Արտաքին հղումներ ==
Դոնալդ Բիսեթը գրապահարանում
Միջին Պեսչանկա

Միջին Պեսչանկա (ռուս.՝ Средняя Песчанка), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Պեսչանկա գետի աջ ափին՝ 31 կմ հեռավորության վրա։ Գետի երկարությունը կազմում է 24 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000079356
Կոդը ըստ հիդրոլոգիական հետազոտության (ՌԴ) — 103007935
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
B.A.P

B.A.P (հանգըլ՝ 비에이피, հապավումը բացվում է որպես Best Absolute Perfect), հարավ-կորեական երաժշտական խումբ։ Հանդես են եկել 2011 թվականի դեկտեմբերի 9-ին՝ TS Entertainment-ի հովանավորության ներքո։ Դեբյուտը տեղի է ունեցել 2012 թվականի հունվարի 28-ին, Սեուլում, «Warrior» տեսահոլովակով։


== Պատմություն ==


=== 2011 թվական։ Մինչ դեբյուտը ===
B.A.P խումբը ձևավորվել է 2011 թվականին։ Հենց այդ տարում էլ ավագ Բան Յոնգ Գուկը Secret խմբի Սոնգ Ջիընի հետ ներկայացրեց «Going crazy» տեսահոլովակը։ 2011 թվականի օգոստոսի 11-ին դուրս եկավ նրա «I Remember» դեբյուտային երգը՝ B2ST խնբի վոկալիստի հետ։ Խմբի երկրորդ անդամը՝ Քիմ Հիմ Չանը, հանրությանը ներկայացավ կորեական MTV ալիքի «The Show» հաղորդման շրջանակներում։ Եվ վերջապես, 2011 թվականի նոյեմբերի 23-ին ներկայացավ խմբի երրորդ անդամը՝ Ջելոն, ով Յոն Գուկի հետ միասին ձայնագրեց «Never Give Up» երգը։


=== 2012 թվական ===
2012 թվականի հունվարին խումբը նկարահանվեց «Ta-Dah, It's B.A.P!» հաղորդման մեջ, որը հեռարձակվեց SBS MTV ալիքով։ Հաղորդմումը պատմում էր վեց տղաների մասին, ովքեր այլ մոլորակից էին եկել, որպեսզի B.A.P խմբի անդամ դառնան և այդպիսով պաշտպանեն իրենց հայրենի մոլորակ Մատոն։ 2012 թվականի հունվարի 28-ին դուրս եկավ առաջին տեսահոլովակ «Warrior»-ը։ Դրա տարածումը սկսվեց Korean TV show Music Bank-ից։ 2012 թվականի փետրվարի 3-ին «Warrior» ալբոմը Billboard's World Albums աղյուսակում արդեն 10-րդ հորիզոնականում էր։ Երկրորդ օրը Հարավային Կորեայում վաճառվել էր ավելի քան 10 000 ալբոմի օրինակ։ 2012 թվականի մարտին խումբը ներկայացնում է «Secret Love» երգը։ 2012 թվականի ապրիլի 16-ին TS Entertainment-ը հայտարարեց խմբի վերադարձի մասին։ Ապրիլի 27-ին դուրս եկավ «Power» տեսահոլովակը, ապա՝ նույնանուն ալբոմը։ Վերջինս ստացավ դրական արձագանքներ և հենց առաջին օրը վաճառվեց ավելի քան 30 000 օրինակ։ Այս ալբոմը նորից Billboard's World Albums աղյուսակում զբաղեցրեց 10-րդ հորիզոնականը։


== Անդամներ ==


== Սկավառակագրություն ==
2012։ Warrior
2012։ Power
2012։ Stop It
2012։ No Mercy
2013։ One Shot
2013։ Badman
2014: First Sensibility
2014: Where are you? What are you doing?
2015: Matrix
2016: Carnival


== Ծանոթագրություններ ==
Կոսվոժ (Սեդ Յուի վտակ)

Անվան այլ կիրառումների համար տե՛ս՝ Կոսվոժ (այլ կիրառումներ)Կոսվոժ (ռուս.՝ Косвож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սեդ Յու գետի ձախ ափին՝ 13 կմ հեռավորության վրա։ Գետի երկարությունը կազմում է 17 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը 
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000062415
Կոդը ըստ հիդրոլոգիական հետազոտության (ՌԴ) — 103006241
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==